බ්ලැක් අයිවරි කෝපි

බ්ලැක් අයිවරි කෝපි යනු, උතුරු තායිලන්තයෙහි පිහිටි සීමාසහිත බ්ලැක් අයිවරි කොෆි සමාගම විසින් නිෂ්පාදනය කෙරෙන  කෝපි වර්ගයක් වන අතර ඒවා නිෂ්පාදනය කෙරෙන්නේ  ඇතුන් විසින් ආහාරයට ගන්නා ලද  ඇරාබිකා කෝපි ඇට  උන්ගේ මළ සමග පහ කෙරුණු පසු ඒවා වෙතිනි.   කෝපි වල ප්‍රෝටීන බිඳ දමන ඇතුන්ගේ ජීරණ එන්සයිම හේතුවෙන් බ්ලැක් අයිවරි කෝපි වල රසය වෙත බලපෑම් ඇති කෙරෙයි. 

 සුලබතාවය
කිලෝග්‍රෑමයක මිල US$2,000  ක් පමණ වන  බ්ලැක් අයිවරි කෝපි, ලොව වඩාත්ම මිල අධික කෝපි අතර වෙයි.  සුඛෝපභෝගී හෝටල කිහිපයක පමණක්, කෝප්පයක් US$50 ක මිලකට සහ අන්තර්ජාල වෙබ් අඩවිය ඔස්සේ පමණක් උපයෝජ්‍ය මෙම කෝපි වර්ගය සීමිත සුලබතාවයක් සහිත වෙයි.  සෑම වසරකම සාමාන්‍යයෙන් කිලෝග්‍රෑම් 150 පමණ ප්‍රමාණයක් කෝපි නිෂ්පාදනය කෙරෙයි.  බ්ලැක් අයිවරි කෝපි සැපයුම රඳා පවතින්නේ කෝපි ගෙඩි වල සුලබතාවය, ඇතුන්ගේ ආහාර රුචිකත්වය, ඇට සැපීම නිසා විනාශ වන ඇට ප්‍රමාණය, එසේ විනාශ නොවුනු ඇට එකතු කර ගැනීමට ඇත්ගොව්වන්ගේ සහ ඔවුන්ගේ බිරින්දෑවරුන්ගේ හැකියාව යන කරුණු මතය. නිෂ්පාදිතයෙහි ඉහළ මිලට විශාල වශයෙන් හේතුකාරක වී ඇත්තේ අවසන් නිෂ්පාදිතය නිපැයීමට කෝපි ගෙඩි විශාල ප්‍රමාණයක් අවශ්‍ය වීම වෙයි:  නොසැකසුනු කෝපි ගෙඩි කිලෝග්‍රෑම් 33 (රාත්තල් 72) වෙතින් අවසන් නිෂ්පාදිතය ලෙසින් කිලෝග්‍රෑම් එකක් (රාත්තල් දෙකක්) නිපැයෙයි. ඇට වලින් බොහෝ ප්‍රමාණයක් එකතු කර ගැනීමට නොහැකි වන්නේ, ඇතුන් විසින් ඒවා සැපීම, ඒවා කැබලි වලට වෙන් වීම, හෝ මළ සමග පහ කෙරුණු පසුව කැලයෙහිදී අස්ථානගත වීමයි. 

ගෝල්ඩන් ට්‍රෑන්ගල් ආසියානු ඇත් පදනම 
සීමාසහිත බ්ලැක් අයිවරි කෝපි සමාගම විසින් මෙම කෝපි වර්ගය මුලින්ම නිෂ්පාදනය කෙරුණේ මුදවාගන්නා ඇතුන් හට උවටැන් සපයන  චියං සේන් ප්‍රදේශයෙහි පිහිටි ඇත් අනාථාගාරයක් වූ ගෝල්ඩන් ට්‍රෑන්ගල් ආසියානු ඇත් පදනම තුලය.  වර්තමානයෙහි, බ්ලැක් අයිවරි සමාගම විසින් ගෝල්ඩන් ට්‍රෑන්ගල් තුල නිෂ්පාදනය සිදු නොකරන අතර ඒ වෙනුවට ඊසාන දිග තායිලන්තයෙහි සුරින් පළාතෙහි සිදු කෙරෙයි.  දළ වශයෙන් ඇතුන් 20 දෙනා පදනම තුල කෝපි නිෂ්පාදනයට දායක වෙති.  බ්ලැක් අයිවරි කෝපි සමාගමෙහි විකුණුම් ආදායමෙන් සියයට අටක ප්‍රමාණයක් ගෝල්ඩන් ට්‍රෑන්ගල් ආසියානු ඇත් පදනම වෙත පරිත්‍යාග කෙරෙනුයේ ඇතුන්ගේ සෞඛ්‍යමය උවටැන් සඳහා භාවිතා කිරීමටය.  කෝපි ගෙඩි ආහාරයට ගැනීම නිසා ඇතුන්ට අහිතකර බලපෑම් ඇති නොවන අතර,  පශු වෛද්‍ය පරික්ෂණ තුලින් තහවුරු වී ඇත්තේ උන් පරිභෝජනය කරන කෝපි ගෙඩි වෙතින් කැෆේන් අවශෝෂණය කර නොගන්නා බවයි.

 මතභේදය 
සංචාරක වෙළෙඳ අපචාරය වෙතින් ඇතුන් මුදවා ගැනීම සිදු කරන බවට සමාගම කියාසිටියද, ආරක්ෂිත උද්‍යාන හෝ මිනිසුන් සහ ඇතුන් අතර වඩාත් හිතකර සම්බන්ධතාවයක් ප්‍රවර්ධනය කිරීම වැනි වඩාත් තිරසාර විකල්පයක් අනුගමනය කිරීමට වඩා බ්ලැක් අයිවරි කෝපි නිෂ්පාදනය ඇතුන්ට සුදුසුද යන්න තවමත් මතභේදයට පාත්‍රවී ඇත.

සමස්තයක් වශයෙන් ගත් කල, කොපී ලුවක් හා සබැඳි තරම් අපචාරයක් වෙතින් ඇතුන් ගැහැට නොවිඳියද, අතිශයින් උසස් මට්ටමක කෝපි නිෂ්පාදනය සඳහා සතුන් භාවිතා කොට ආසවකරණය ආවශ්‍යයික නොවන පසුබිමෙක සහ මෙම ආසවකරණය වෙතින් කෝපි ඇට වල ඇරොමැටික පැතිකඩ වෙත හානි පැමිණවිය හැකි බවට විශේෂඥයින් කිහිප දෙනෙකු විසින් අදහස් පල කර තිබියදී, ඇතුන් බන්ධන ගත කොට තබා ගැනුම යුක්තිමත් යැයි සාධාරණකරණය කල හැකි දැයි යන්න සමාපනය කිරීම අතිශයින් දුෂ්කර වෙයි. 

මෙයද බලන්න
 කොපී ලුවක්

ආශ්‍රිත

ප්‍රවර්ගය:කෝපි වර්ග
ප්‍රවර්ගය:තායිලන්තයෙහි ආහාර සහ බීම සමාගම්
ප්‍රවර්ගය:තායිලන්තයෙහි කෘෂිකර්මය
ප්‍රවර්ගය:තායි ආහාර වර්ග
ප්‍රවර්ගය:මළ පහ කෙරුම් ආශ්‍රිතයෙන් නිෂ්පාදනය කෙරෙන ආහාර සහ බීම වර්ග